Jonathan Sigalet

Jonathan Sigalet  (* 12. február 1986, Vancouver, Britská Kolumbia, Kanada) je bývalý kanadský hokejový obranca.

 Klubový hokej 

Jonathan Sigalet bol draftovaný v roku 2005 z celkového 100. miesta klubom Boston Bruins. V NHL odohral jediný zápas – 9. januára 2007 proti Ottawe. Väčšinu zámorskej kariéry odohral v druhej najvyššej severoamerickej profesionálnej lige – AHL, za kluby Providence Bruins, Syracuse Crunch a Springfield Falcons.

Od sezóny 2011/12 pôsobil v Európe, štyri sezóny odohral na Slovensku. Za kluby HC Lev Poprad, resp. HC Slovan Bratislava hrával v nadnárodnej lige KHL. Od roku 2015 až do konca svojej kariéry pôsobil vo Švédsku. Postupne obliekal dres Luley HF, Frölundy HC a Brynäsu IF. Ako hráč Frölundy dosiahol najväčšie úspechy v kariére - v sezóne 2018/19 sa radoval zo zisku ligového titulu a hneď dvakrát pomohol göteborgskému celku k prvenstvu v hokejovej lige majstrov. Korčule zavesil na klinec po sezóne 2020/21.

 Osobný život 
Hokeju sa venoval aj jeho starší brat Jordan Sigalet, ktorý sa stal vôbec pacientom so sklerózou multiplex, ktorý sa prebojoval do NHL. Zhodou okolností, aj Jordan odohral v NHL iba jeden zápas a taktiež v drese Bostonu Bruins. Obaja bratia zvyknú žartovať, že žiadna iná bratská dvojica hráčov NHL neodohrala v profilige menej minút ako oni.

Bratia Sigaletovci spoločne odohrali dve sezóny v univerzitnom tíme a tri ďalšie ročníky boli spoluhráči v Providence Bruins v AHL.

 Klubové štatistiky 

     Základná časť   Play-off Sezóna Tím Liga Z G A B TM Z G A B TM 2002–03 Salmon Arm Silverbacks BCHL 52 13 39 52 34 8 0 8 8 13 2003–04 Bowling Green Falcons CCHA 37 3 12 15 26 2 0 0 0 0 2004–05 Bowling Green Falcons CCHA 35 3 13 16 36 2 0 1 1 0 2005–06 Providence Bruins AHL 75 9 27 36 59 6 2 1 2 9 2006–07 Providence Bruins AHL 50 9 13 22 37 — — — — — 2006–07 Boston Bruins NHL 1 0 0 0 4 — — — — — 2007–08 Providence Bruins AHL 74 3 20 23 58 10 0 3 3 12 2008–09 Syracuse Crunch AHL 19 5 6 11 16 — — — — — 2009–10 Syracuse Crunch AHL 69 8 11 19 66 — — — — — 2010–11 Springfield Falcons AHL 67 4 18 22 57 — — — — — 2011–12 HC Lev Poprad KHL 49 1 7 8 30 — — — — — 2012–13 HC Slovan Bratislava KHL 49 3 9 12 24 4 0 1 1 0 AHL celkovo 354 38 95 133 236 16 2 4 6 21 NHL celkovo 1 0 0 0 4 — — — — —

 Externé odkazy 

Kategória:Kanadskí hokejisti
Kategória:Hráči Providence Bruins
Kategória:Hráči Syracuse Crunch
Kategória:Hráči HC Slovan Bratislava
Kategória:Hráči Luleå HF
Kategória:Hráči Frölunda HC Göteborg
Kategória:Hokejisti draftovaní klubom Boston Bruins
Kategória:Osobnosti z Vancouveru
Kategória:Kanadské osobnosti švédskeho pôvodu
Kategória:Hráči Boston Bruins